U polufinalu Davis kupa Australija povela protiv Švicarske, Argentina smanjila vodstvo Španjolske (20/9/03) - 2003-09-20
U borbi za opstanak u svjetskoj skupini Davis kupa Nizozemska pobijedila Indiju
Ovaj vikend igraju se polufinalni susreti Davis kupa za teniske reprezentacije. Danas, drugog dana natjecanja, na programu su susreti parova. U Melburnu, u Australiji, domaća je reprezentacija, za koju u parovima igraju Wayne Arthurs i Todd Woodrige, pobijedila Švicarce Rogera Federera i Marca Rosseta u vrlo izjednačenom susretu rezultatom 3:2, po setovima 4:6, 7:6, 5:7, 6:4, i 6:4. Time je Australija povela 2:1 u dobijenim susretima. Sutra se sastaju Leyton Hevitt i Roger Federer te Mark Philippoussis i Michael Kratochvil. U drugom polufinalu, u Malagi u Španjolskoj, igraju Španjolska i Argentina. Nakon što su Španjolci jučer poveli 2:0 danas je argentinski par Arnold-Calleri svladao Španjolce Corretju i Costu rezultatom 3:1 u setovima. Sutra se sastaju Ferrero i Zabaleta te Moya i Gaudio. Ovaj vikend igraju se i mečevi razigravanja za opstanak u svjetskoj skupini Davis kupa. Nizozemska je, povevši 3:0, osigurala pobjedu nad Indijom, dok 2:1 vode: Austrija protiv Belgije, Češka protiv Tajlanda, Bjelorusija protiv Njemačke, Maroko protiv Britanije te Sjedinjene Države protiv Slovačke. U susretima Kanade i Brazila, te Ekvadora i Rumunjske rezultat je poravnat na 1:1 u dobijenim mečevima.